BILAG

FORSLAGSPAKKE

Budget 2019 — fælles konklusioner

Disse fælles konklusioner omfatter følgende afsnit:

1. Budget 2019

2. Erklæringer

Oversigt

Forslagspakken indebærer følgende:

— de samlede forpligtelsesbevillinger (FB) på 2019-budgettet fastsættes til 165 795,6 mio. EUR. Dette giver en margen under FFR-lofterne for 2019 på i alt 1 291,1 mio. EUR i FB

— de samlede betalingsbevillinger (BB) på 2019-budgettet er fastsat til 148 198,9 mio. EUR

— fleksibilitetsinstrumentet for 2019 anvendes med et beløb på 164,3 mio. EUR i FB for underudgiftsområde 1a (Konkurrenceevne for vækst og beskæftigelse) og udgiftsområde 3 (Sikkerhed og medborgerskab)

— den samlede margen for forpligtelser andrager 1 476,0 mio. EUR for underudgiftsområde 1a (Konkurrenceevne for vækst og beskæftigelse), underudgiftsområde 1b (Økonomisk, social og territorial samhørighed) og udgiftsområde 4 (Et globalt Europa)

— margenen til uforudsete udgifter i 2017 modregnes med 253,9 mio. EUR i uudnyttede margener under udgiftsområde 5 (Administration)

— BB for 2019, der vedrører mobiliseringen af fleksibilitetsinstrumentet i 2016, 2017 2018 og 2019, anslås af Kommissionen til 961,9 mio. EUR.

1. Budgettet for 2019

Europa-Parlamentet og Rådet er nået til enighed om de fælles konklusioner i afsnit 1.1 til 1.6 nedenfor.

1.1. Tværgående spørgsmål

Decentrale agenturer

EU's bidrag (i FB og BB) og antallet af stillinger i decentrale agenturer fastsættes på det niveau, Kommissionen har foreslået i det andet budgetforslag (BF).

Forvaltningsorganer

EU's bidrag (i FB og BB) og antallet af stillinger i forvaltningsorganer fastsættes på det niveau, Kommissionen har foreslået i det andet BF.

Pilotprojekter/forberedende foranstaltninger

Der er opnået enighed om en omfattende pakke på 75 pilotprojekter/forberedende foranstaltninger (PP/FF), Kommissionen har foreslået i det andet BF. Når et PP eller en FF synes omfattet af et eksisterende retsgrundlag, kan Kommissionen foreslå overførsel af bevillinger til dette retsgrundlag for at fremme foranstaltningens gennemførelse.

Denne pakke, som Europa-Parlamentet foreslog i dets behandling af det oprindelige BF, overholder fuldt ud de lofter for PP/FF, der er fastlagt i finansforordningen.

1.2. Udgiftsområder i den finansielle ramme — forpligtelsesbevillinger

Underudgiftsområde 1a ( Konkurrenceevne for vækst og beskæftigelse )

FB fastsættes til det niveau, Kommissionen har foreslået i det andet BF, men med de justeringer, der er angivet i nedenstående tabel.

(i EUR) Budgetpost/ program Betegnelse Ændring af forpligtelsesbevillinger Andet 2019-BF Budget 2019 Forskel Horisont 2020 + 150 000 000 08 02 03 04 Udvikling af et europæisk transportsystem, som er ressourceeffektivt, miljøvenligt, sikkert og problemfrit 252 946 905 260 946 905 +8 000 000 08 02 08 SMV-instrument 541 589 527 641 589 527 + 100 000 000 09 04 01 01 Styrkelse af forskning i fremtidige og opdukkende teknologier 429 937 089 442 937 089 +13 000 000 15 03 01 01 Marie Skłodowska-Curie-aktiviteter — opnå, udvikle og overføre nye færdigheder, viden og innovation 916 586 364 945 586 364 +29 000 000 Uddannelse, erhvervsuddannelse og sport (Erasmus+) +40 000 000 15 02 01 01 Fremme af topkvalitet og samarbejde inden for uddannelses- og erhvervsuddannelsesområdet i Europa og af dets relevans for arbejdsmarkedet 2 411 836 200 2 441 036 200 +29 200 000 15 02 01 02 Fremme af topkvalitet og samarbejde på ungdomsområdet og af unges deltagelse i det demokratiske liv i Europa 175 070 000 185 870 000 +10 800 000 I ALT + 190 000 000

Som følge heraf er der opnået enighed om, at niveauet for FB fastsættes til 23 335,4 mio. EUR, således at der ikke er nogen margen tilbage under udgiftsloftet for underudgiftsområde 1a, den samlede margen for forpligtelser anvendes med et beløb på 74,7 mio. EUR, og der mobiliseres 178,7 mio. EUR gennem fleksibilitetsinstrumentet.

Underudgiftsområde 1b ( Økonomisk, social og territorial samhørighed )

FB fastsættes til det niveau, Kommissionen har foreslået i det andet DB.

Som følge heraf er der opnået enighed om, at niveauet for FB fastsættes til 57 192,0 mio. EUR, således at der ikke er nogen margen tilbage under udgiftsloftet for underudgiftsområde 1b, og den samlede margen for forpligtelser anvendes med et beløb på 350,0 mio. EUR.

Udgiftsområde 2 ( Bæredygtig vækst: naturressourcer )

FB fastsættes til det niveau, Kommissionen har foreslået i det andet DB.

Som følge heraf er der opnået enighed om, at niveauet for FB fastsættes til 59 642,1 mio. EUR, således at der er en margen på 701,9 mio. EUR.

Udgiftsområde 3 ( Sikkerhed og medborgerskab )

FB fastsættes til det niveau, Kommissionen har foreslået i det andet DB.

Som følge heraf er der opnået enighed om, at niveauet for FB fastsættes til 3 786,6 mio. EUR, således at der ikke er nogen margen tilbage under udgiftsloftet for udgiftsområde 3, og der mobiliseres 985,6 mio. EUR gennem fleksibilitetsinstrumentet.

Udgiftsområde 4 ( Et globalt Europa )

FB fastsættes til det niveau, Kommissionen har foreslået i det andet DB.

Som følge heraf er der opnået enighed om, at niveauet for FB fastsættes til 11 319,3 mio. EUR, således at der ikke er nogen margen tilbage under udgiftsloftet for udgiftsområde 4, og at den samlede margen for forpligtelser anvendes med et beløb på 1 051,3 mio. EUR.

Udgiftsområde 5 ( Administration )

Antallet af stillinger i institutionernes stillingsfortegnelser samt bevillingerne fastsættes til det niveau, Kommissionen har foreslået i det andet BF.

Som følge heraf og efter hensyntagen til de i punkt 1.1 ovenfor foreslåede PP/FF (4,1 mio. EUR) er der opnået enighed om, at niveauet for FB fastsættes til 9 943,0 mio. EUR, således at der efter anvendelse af 253,9 mio. EUR af margenen til at udligne anvendelsen af margenen til uforudsete udgifter i 2017 er en margen på 589,1 mio. EUR under udgiftsloftet for udgiftsområde 5.

Særlige instrumenter: Den Europæiske Fond for Tilpasning til Globaliseringen (EGF), nødhjælpsreserven og Den Europæiske Unions Solidaritetsfond (EUSF)

FB til EGF, nødhjælpsreserven og EUSF fastsættes til det niveau, Kommissionen har foreslået i det andet DB.

1.3. Betalingsbevillinger

De samlede betalingsbevillinger i budgettet for 2019 fastsættes til det niveau, Kommissionen har foreslået i det andet BF.

1.4. Budgetanmærkninger

De budgetanmærkninger, Kommissionen har foreslået i det andet BF, godkendes, bortset fra følgende budgetposter:

— artikel 08 02 08 (SMV-instrument) i Kommissionens sektion af budgettet, hvor teksten foreslået i det oprindelige BF godkendes

— konto 2 2 1 4 (Kapaciteten for Strategisk Kommunikation) i EU-Udenrigstjenestens sektion af budgettet, hvor teksten i Europa-Parlamentets behandling af det oprindelige BF godkendes.

1.5. Kontoplan

Den kontoplan, Kommissionen har foreslået i det andet BF, godkendes.

1.6. Reserves

De reserver, Kommissionen har foreslået i det andet BF, godkendes. Desuden opføres et beløb på 19 321 000 EUR i reserven i både FB og BB, indtil Kommissionens forslag (COM(2018)0632) af 12. september 2018 er vedtaget, til artikel 18 02 03 (Det Europæiske Agentur for Grænse- og Kystbevogtning (Frontex)).

2. Erklæringer

2.1. Europa-Parlamentets, Rådets og Kommissionens fælles erklæring om betalingsbevillinger

»Europa-Parlamentet og Rådet minder om, at der under hensyntagen til budgetgennemførelsen skal sikres en velordnet udvikling i betalingerne i forhold til forpligtelsesbevillingerne for at undgå et unormalt niveau for ubetalte fakturaer ved årets udgang. Europa-Parlamentet og Rådet opfordrer Kommissionen til fortsat nøje og aktivt at overvåge gennemførelsen af programmerne for 2014-2020. Med henblik herpå opfordrer de Kommissionen til rettidigt at forelægge ajourførte taloplysninger om situationen med hensyn til gennemførelsen og overslag over behovene for betalingsbevillinger i 2019. Hvis tallene viser, at de bevillinger, der er opført på 2019-budgettet, er utilstrækkelige til at dække behovet, opfordrer Europa-Parlamentet og Rådet Kommissionen til så hurtigt som muligt at fremlægge en hensigtsmæssig løsning, bl.a. et ændringsbudget, for at give budgetmyndigheden mulighed for at træffe de nødvendige beslutninger om behørigt berettigede behov i rette tid. Hvis det er relevant, vil Europa-Parlamentet og Rådet tage højde for sagens hastende karakter.«

2.2. Europa-Parlamentets, Rådets og Kommissionens fælles erklæring om ungdomsbeskæftigelsesinitiativet

»Europa-Parlamentet, Rådet og Kommissionen minder om, at nedbringelse af ungdomsarbejdsløsheden fortsat er et fælles politisk mål, som har høj prioritet, og bekræfter deres vilje til at gøre bedst mulig brug af de budgetmæssige midler for at nå dette mål, især gennem ungdomsbeskæftigelsesinitiativet. Europa-Parlamentet og Rådet noterer sig de tidligere erfaringer i forbindelse med forøgelsen af ressourcerne i den specifikke tildeling til ungdomsbeskæftigelsesinitiativet, som udløste omfattende ændringer af programmer for at mobilisere beløb fra Den Europæiske Socialfond (ESF) med henblik på at matche støtten fra den specifikke tildeling til ungdomsbeskæftigelsesinitiativet. Europa-Parlamentet og Rådet opfordrer derfor Kommissionen til at forelægge et lovgivningsforslag med henblik på gnidningsfri gennemførelse af de forøgede budgetmæssige midler til ungdomsbeskæftigelsesinitiativet. Europa-Parlamentet og Rådet er enige om hurtigt at behandle dette forslag under hensyntagen til det kommende valg til Europa-Parlamentet, for at omprogrammeringen i 2019 kan foregå så glat som muligt.«

2.3. Ensidig erklæring fra Kommissionen om ungdomsbeskæftigelsesinitiativet

»Uden at det berører budgetmyndighedens beføjelser, bekræfter Kommissionen, at den forøgelse af ungdomsbeskæftigelsesinitiativet, der er opnået enighed om for 2019, ikke vil blive betragtet som en fremrykket bevilling af det beløb, der i øjeblikket er fastsat for 2020, når den fremlægger den ajourførte finansielle programmering og lovgivningsforslaget om revision af forordningen om fælles bestemmelser.«

2.4. Europa-Parlamentets, Rådets og Kommissionens fælles erklæring om integrering af klimaindsatsen

»Europa-Parlamentet, Rådet og Kommissionen minder om betydningen af at opbygge en ressourceeffektiv og klimarobust lavemissionsøkonomi. Med henblik herpå er Europa-Parlamentet og Rådet enige om at investere mindst 20 % af EU's budget i klimarelaterede udgifter i perioden 2014-20. I gennemsnit — og selv om budgettet for 2019 alene når 20 %-målet — tyder den nuværende prognose for hele perioden 2014-2020 på, at 19,3 % af EU's budget afsættes til klimaindsatsen, hovedsageligt på grund af forsinkelser i gennemførelsen af de europæiske struktur- og investeringsfonde i starten af perioden. Europa-Parlamentet og Rådet noterer sig denne udvikling og opfordrer Kommissionen til at gøre sit yderste for at nå 20 %-målet for hele perioden 2014-2020.«

2.5. Europa-Parlamentets, Rådets og Kommissionens fælles erklæring om styrkelse af underudgiftsområde 1a gennem et ændringsbudget